ႁူပ်ႉထူပ်းတွင်ႈထၢမ် ၶူးသွၼ် ပၢင်သွၼ်လိၵ်ႈတႆး ဝတ်ႉပႃႇပဝ်ႈ ဝဵင်းၵဵင်းမႆႇ ၸိုင်ႈထႆး

ပၢင်သွၼ်လိၵ်ႈတႆး ဝတ်ႉပႃႇပဝ်ႈ

ငိၼ်းၸူမ်းထိုင်ၸဝ်းၶူး ဢိၼ်ႊတႃႊ ၸဝ်ႈၵွၼ်းၵျွင်းဝတ်ႉပႃႇပဝ်ႈ ဝဵင်းၵဵင်းမႆႇ ၸိုင်ႈထႆး လႄႈငိၼ်းၸူမ်းပႃးၶူးသွၼ်လိၵ်ႈတႆးႁဝ်းၵူႈၵေႃႉၵေႃႉ ယူႇၶႃႈ ။

ၼင်ႇႁိုဝ်လိၵ်ႈလၢႆးတႆးႁဝ်းပေႃးတေၶိုၼ်ႈယႂ်ႇ ၶိုတ်းၸၼ်ႉပဵင်းပိူၼ်ႈလႆႈၼၼ်ႉ ၸဝ်ႈၶူးဢိၼ်ႊတႃႊ ၸဝ်ႈၵွၼ်းၵျွင်းဝတ်ႉပႃႈပဝ်ႈ ဝဵင်းၵဵင်းမႆႇ ၸိုင်ႈထႆး လႆႈတၢင်ႇၽိုၼ်လိၵ်ႈ ၶဝ်ႈယွၼ်းတီႈၽူႈၵွၼ်းႁူင်းႁဵၼ်း ၊ ႁူင်းႁဵၼ်းတီႈဝတ်ႉပႃႇပဝ်ႈၼႆႉ ႁႂ်ႈလႆႈသွၼ်ပၼ်ပႃးလိၵ်ႈတႆး ၼိုင်ႈဝူင်ႈလၺ် ၼိုင်ႈဝၼ်း ၵူႈ ဝၼ်းသုၵ်း ၼႆၶႃႈ။

ၶၢဝ်းယၢမ်းသွၼ်ႁဵၼ်းတေႉ 13:00 - 15:00 ဝၢႆးဝၼ်းၼႆၶႃႈ ။

တႃႇတေပဵၼ်မႃး ႁႂ်ႈမီးတိုဝ်ႉတၢင်းၸိူင်ႉၼႆၵေႃႈဢမ်ႇငၢႆႈ ႁဝ်းလူဝ်ႇမီးၽူႈသူၼ်ၸႂ်ႁၵ်ႉလိၵ်ႈလၢႆး ပၢႆးပၺ်ႇၺႃႇ ၽႃႇသႃႇလႄႈၵႂၢမ်းလၢတ်ႈ ယႃႇႁႂ်ႈလႆႈတူၵ်းႁူင်ႈတူၵ်းႁၢႆၼၼ်ႉ ၵေႃႈတေမီးၶူးသွၼ်လိၵ်ႈတႆးႁဝ်းၶဝ် မီးၼမ်ႉၸႂ်သေလႆႈမႃးၸွႆႈသွၼ်ပၼ်လိၵ်ႈတႆး လႄႈသွၼ်ပၼ်တၢင်းႁူႉလုၵ်ႈႁဵၼ်းၶဝ် ႁႂ်ႈပဵၼ်ၽူႈၶတ်ႉၶႅၼ်ႇ ၼႂ်းဝၼ်းမိူဝ်းၼႃႈ တႃႇၵူႈၸၢဝ်းၶိူဝ်း ၼႆၶႃႈ ။

Wat Pha Pao Tai Literature Class